ചലച്ചിത്ര അക്കാദമിയുടെ തലപ്പത്ത് ഉദയാചിത്രങ്ങളിലെ പോലെ ഒരു പൂവന്കോഴി ഇരുന്ന് കൂവിയിട്ടും കേള്ക്കാത്തതിന് കാരണം അയാള് ഇടതുപക്ഷ പ്രചാരകനാണ് ഒപ്പം അയാളുടെ ശരിക്കുള്ള പേര് കമാലുദ്ദിന് എന്നാണ്: കമലിന് എതിരായ പീഡനപരാതി ഒതുക്കുന്നു: അഞ്ജു പാര്വതി പ്രഭീഷ് എഴുതുന്നു സം വിധായകരായ പ്രിയദര്ശനെതിരെയോ സനല് കുമാര് ശശിധരനെതിരെയോ സലിം കുമാറിനെതിരെയോ ആയിരുന്നു ഇത്തരമൊരു ആരോപണവും ഒത്തുതീര്പ്പ് പ്രമാണതെളിവും വന്നതെന്ന് വെറുതെയൊന്ന് സങ്കല്പിക്കുക. എങ്കില്.... സനീഷും ബ്രിട്ടാസും സുനിലും അപര്ണ്ണയും ശ്രീകണ്ഠനും മൊട്ട അരുണുമൊക്കെ ചാനല് സ്റ്റുഡിയോയിലും ഫ്ളോറിലും സ്ത്രീസുരക്ഷയെ കുറിച്ച് കണ്ഠം പൊട്ടിയലറും. സച്ചിദാനന്ദന്, സാറാ ജോസഫ്, കുരീപ്പുഴ, ചുള്ളിക്കാട് തുടങ്ങി സുനില് പി ഇളയിടം, ശ്രീചിത്രന് വരെയുള്ള സാംസ്കാരികനായകര് വായ 90 ഡിഗ്രി മലര്ക്കെ തുറന്ന് സ്ത്രീസുരക്ഷയ്ക്കെതിരെ പ്രസംഗിക്കും. ഭാഗ്യലക്ഷ്മിയും മാലാപാര്വ്വതിയും രശ്മിത വക്കീലും ചാനലുകളായ ചാനലുകളില് കയറിയിറങ്ങി കണ്ഠക്ഷോഭം വരുത്തും ! നിലപാട് റാണിമാരായ പാര്വ്വതിയും റിമയുമൊക്കെ അവള്ക്കൊപ്പം ഹാഷ്ടാഗുമായി നിലയുറപ്പിക്കും. മതേതരവാദികള് അവരുടെ ജാതി വലിച്ച് പുറത്തിടും. സവര്ണ്ണഫാസിസ്റ്റ് പീഡനമെന്ന് മുദ്ര കുത്തി ദളിത് വാദികള് ഉടുതുണിയുരിഞ്ഞ് പ്രതിഷേധിക്കും. ദീപാ നിഷാന്തും ഭാരതിക്കുട്ടി ശാരദകുട്ടിയും ഹരീഷ് പേരടിയുമൊക്കെ തൂലിക പടവാളാക്കി മുഖപുസ്തകത്തിലൂടെ വേട്ടക്കാര്ക്കെതിരെ കുരച്ചുചാടും. വട്ടപ്പൊട്ട് എന്ന് ജനറലൈസ് ചെയ്തു പറഞ്ഞൊരു സംഗതിയെ വിമര്ശിക്കാനായി ഉണ്ണി മുകുന്ദന്റെ അമ്മയുടെ പൊട്ടിട്ട ചിത്രം വരെ നിരത്തി സായൂജ്യമടഞ്ഞ, വട്ടപ്പൊട്ട് ചലഞ്ച് നടത്തിയ പെണ്വര്ഗ്ഗത്തിനൊന്നും ഒരു കത്ത് ചലഞ്ച് നടത്താന് കൈ പൊങ്ങില്ല. കമല് വിഷയത്തില് എല്ലാവരും മൗനികളാണ്. അവരങ്ങനെയാണ്! എന്നും അങ്ങനെ തന്നെയാണ്. ഇഷ്ടമില്ലാത്തവര് പീഡനവിഷയത്തില് ഉള്പ്പെടുമ്ബോള് വയലന്റായി നിലപാട് മേളം ഒഴുക്കുകയും ഇഷ്ടക്കാര് പീഡന വിഷയത്തില് ഉള്പ്പെടുമ്ബോള് ഇരപക്ഷവാദം വെറും സയലന്സായി ഒഴുകിപ്പോവുകയും ചെയ്യുന്ന ഇസം ആണ് കേരളാമോഡല് കമ്മ്യൂണിസവും മലയാളസിനിമയിലെ ഫെമിനിസവും. അലന്സിയര്, സിദ്ദിഖ്, വേടന് തുടങ്ങി കമല് വിഷയത്തിലും അത് അങ്ങനെയാണ്. ബൗദ്ധികനിലവാരം വല്ലാതെ കൂടിയതുക്കൊണ്ട് ഇടതുപക്ഷം ചേര്ന്നു നടന്നുനീങ്ങുന്ന അഴുകിയ രാവണനു മേല് വിവാദങ്ങളുടെ പെരുമഴക്കാലം എത്രമേല് ആര്ത്തിരമ്ബിപ്പെയ്താലും സെല്ലുലോയ്ഡിന്റെ മറയ്ക്കുള്ളില് മറയ്ക്കാന് ചെങ്കൊടി കൂട്ടിന് ഉണ്ടാവും എന്ന് അയാള്ക്ക് നന്നായി അറിയാം. ഓര്ക്കാപ്പുറത്ത് വന്ന പീഡനഗോള് വെറുമൊരു പ്രാദേശികവാര്ത്തയായി ഒതുങ്ങിപ്പോകുമെന്നയാള്ക്കറിയാം. ആയുഷ്കാലം മുഴുവനും അയാള് വടക്കോട്ടു നോക്കി കഥയെഴുതിക്കൊണ്ടേയിരിക്കുന്നത് അംഗീകാരങ്ങളുടെ സ്വപ്നക്കൂടുകള് ഒരുപാട് പ്രതീക്ഷിച്ചു തന്നെയാണ്. കേരള ചലച്ചിത്ര അക്കാദമിയുടെ തലപ്പത്ത് പണ്ടത്തെ ഉദയാചിത്രങ്ങളില് കാണുന്ന പോലെ ഒരു പൂവന്കോഴി പ്രത്യക്ഷമായി ഇരുന്ന് കൂവിയിട്ടും ആ കൂവല് കേള്ക്കാത്തതിന് കാരണം അയാള് ഇടതുപക്ഷ പ്രചാരകനാണ്. ഒപ്പം അയാളുടെ ശരിക്കുള്ള പേര് കമാലുദ്ദിന് എന്നാണ്. Stories you may Like